Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 1 Pv 121/14/6613	Žiar nad Hronom, 20.5.2014
EEČ : 2-52-94-2014

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX 135
	povolanie: nezamestaný
ako povinne nemocensky a dôchodkovo poistená, samostatne zárobkovo činná osoba s obchodným menom XXXXX,s miestom podnikania XXXXX 87, neuhradil na účet Sociálnej poisťovne, pobočka XXXXX poistné za obdobie 04/2012 - 12/2012, 01/2013 - 12/2013 vo výške 2 663,61 €, čím Sociálnej poisťovni, pobočka XXXXX, XXXXX spôsobil nedoplatok na poistnom vo výške  2 663,61 €, 

lebo zanikla trestnosť činu.

Odôvodnenie:
	Poverený policajt Obvodného oddelenia PZ XXXXX uznesením ČVS: ORP-115/ZH-ZH-2014 zo dňa 27.02.2014 podľa § 199 ods. 1 Trestného poriadku začal trestné stíhanie a podľa § 206 ods. 1 Trestného poriadku vzniesol obvinenie XXXXX, za prečin nezaplatenia dane a poistného podľa § 278 ods. 1 Trestného zákona na tom skutkovom základe, že ako povinne nemocensky a dôchodkovo poistená, samostatne zárobkovo činná osoba s obchodným menom XXXXX, s miestom podnikania XXXXX  87, neuhradil na účet Sociálnej poisťovne, pobočka XXXXX poistné za obdobie 04/2012 - 12/2012, 01/2013 - 12/2013 vo výške 2 663,61 €, čím Sociálnej poisťovni, pobočka XXXXX, XXXXX spôsobil nedoplatok na poistnom vo výške  2 663,61 €.

	XXXXX vo svojej výpovedi zo dňa 09.05.2014 potvrdil, že v čase od apríla 2012  do decembra roku 2013 neplatil poistné do sociálnej poisťovne. Zároveň však uviedol, že začiatkom mesiaca apríl roka 2014 si túto povinnosť dodatočne splnil, keď uhradil dlh na poistnom na účet sociálnej poisťovne. 

	XXXXX splnomocnená konať za Sociálnu poisťovňu, pobočka XXXXX so svojej výpovedi dňa 14.05.2014 uviedla, že obv. XXXXX dňa 09.04.2014 svoj dlh voči  sociálnej poisťovni uhradil v plnej výške, čo je preukázané aj listinnými dôkazmi.

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 

	Podľa § 86 ods. 1 písm. e) Trestného zákona trestnosť trestného činu zaniká aj vtedy, ak ide o trestný čin nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 
	 
	Na základe týchto skutočností som rozhodla tak, ako je uvedené vo výrokovej časti tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Klimentová
prokurátorka